

Ημερομηνία: 16 Μαρτίου 2025

Αρ. Πρωτ.: ..........

**Προκήρυξη**

ΑΤΟΜΙΚΑ ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ
ΗΠΕΙΡΟΥ ΚΑΙ ΙΟΝΙΩΝ ΝΗΣΩΝ
ΙΩΑΝΝΙΝΑ 2025

**1. ΠΡΟΚΗΡΥΞΗ:**

Ο Σύλλογος Ιωαννιτών Σκακιστών προκηρύσσει **Ατομικό Πρωτάθλημα Μαθητών – Μαθητριών**. Οι Αγώνες θα διεξαχθούν την Κυριακή στις **30 Μαρτίου 2025.**

**2. ΔΙΟΡΓΑΝΩΣΗ ΑΓΩΝΩΝ**

Τους αγώνες διοργανώνει ο **Σύλλογος Ιωαννιτών Σκακιστών** με την υποστήριξη της **Περιφέρειας Ηπείρου.**

**3. ΔΙΕΥΘΥΝΣΗ ΑΓΩΝΩΝ:**

Διευθυντής Αγώνων ορίσθηκε ο κ. Πανακούλιας Κωνσταντίνος πρόεδρος του Συλλόγου Ιωαννιτών.

**4. ΤΟΠΟΣ ΔΙΕΞΑΓΩΓΗΣ ΑΓΩΝΩΝ:**

Τα πρωταθλήματα μαθητών - μαθητριών θα διεξαχθούν στο **10ο Γυμνάσιο Ιωαννίνων** που βρίσκεται στη διεύθυνση Δημουλίτσα Πατατούκου 3-4, Τ.Κ. 45333, Ιωάννινα.
Τηλέφωνα σχολείου: **26510-22729, 26510-35951**

**5. ΔΙΚΑΙΩΜΑ ΣΥΜΜΕΤΟΧΗΣ:**

Δικαίωμα συμμετοχής στα ατομικά πρωταθλήματα έχουν οι μαθητές και μαθήτριες των Νηπιαγωγείων, των Δημοτικών Σχολείων, των Γυμνασίων και των Λυκείων, Δημοσίων και Ιδιωτικών, όλης της Ηπείρου και των Ιονίων Νήσων.

**Η συμμετοχή είναι δωρεάν.**

**6. Στα ΑΤΟΜΙΚΑ ΠΡΩΤΑΘΛΗΜΑΤΑ ΜΑΘΗΤΩΝ - ΜΑΘΗΤΡΙΩΝ** οι αγωνιζόμενοι θα χωριστούν σε ομίλους κατά τάξη **φοίτησης σύμφωνα με το σχολικό έτος 2024-2025** και θα αγωνιστούν με Ελβετικό σύστημα 5 γύρων. Η αρχική κατάταξη στους ομίλους θα γίνει με αλφαβητική σειρά. Σε περίπτωση που σε κάποιες τάξεις που οι συμμετέχοντες ξεπερνούν τους 32 η διεύθυνση των αγώνων διατηρεί το δικαίωμα να αυξήσει τον αριθμό των γύρων. Σε περίπτωση μικρού αριθμού συμμετεχόντων (λιγότερες από 20) μπορεί να διεξαχθούν λιγότεροι γύροι ή και τουρνουά πουλ. Οι αγώνες θα γίνουν στις εξής 11 κατηγορίες (σύμφωνα με το σχολικό έτος φοίτησης 2024-2025) :

|  |  |  |
| --- | --- | --- |
| 1. | Μαθητές-Μαθήτριες | Νηπιαγωγείων |
| 2. | Μαθητές-Μαθήτριες | Α’ Τάξης Δημοτικών Σχολείων |
| 3. | Μαθητές-Μαθήτριες | Β’ Τάξης Δημοτικών Σχολείων |
| 4. | Μαθητές-Μαθήτριες | Γ’ Τάξης Δημοτικών Σχολείων |
| 5. | Μαθητές-Μαθήτριες | Δ’ Τάξης Δημοτικών Σχολείων |
| 6. | Μαθητές-Μαθήτριες | Ε’ Τάξης Δημοτικών Σχολείων |
| 7. | Μαθητές-Μαθήτριες | ΣΤ’ Τάξης Δημοτικών Σχολείων |
| 8. | Μαθητές-Μαθήτριες | Α’ Γυμνασίου |
| 9. | Μαθητές-Μαθήτριες | Β’ Γυμνασίου |
| 10. | Μαθητές-Μαθήτριες | Γ’ Γυμνασίου |
| 11. | Μαθητές-Μαθήτριες | Λυκείων |

**7. ΠΡΟΓΡΑΜΜΑ ΑΓΩΝΩΝ:**

**Τα ΠΡΩΤΑΘΛΗΜΑΤΑ ΜΑΘΗΤΩΝ-ΜΑΘΗΤΡΙΩΝ** θα διεξαχθούν σύμφωνα με το παρακάτω πρόγραμμα :

|  |  |  |
| --- | --- | --- |
| Κυριακή, 30 Μαρτίου 2025 | Επιβεβαίωση Συμμετοχών | Ως τις 10:45 |
| Κυριακή, 30 Μαρτίου 2025 | 1ος Γύρος | Έναρξη 11:00 |
| Κυριακή, 30 Μαρτίου 2025 | 2ος – 5ος  Γύρος |  |
| Κυριακή, 30 Μαρτίου 2025 | Τελετή λήξης – Απονομές | Μετά το πέρας του τελευταίου γύρου (περίπου στις 14:00) |

Η Οργανωτική Επιτροπή διατηρεί το δικαίωμα τροποποίησης του προγράμματος αγώνων σε περίπτωση που αυτό κριθεί απαραίτητο για την ομαλή διεξαγωγή των αγώνων.

**8. ΧΡΟΝΟΣ ΣΚΕΨΗΣ ΑΓΩΝΩΝ:**

Τα πρωταθλήματα θα διεξαχθούν με ελεύθερο χρόνο σκέψης. Οι διαιτητές θα έχουν δικαίωμα να προσθέτουν ηλεκτρονικό σκακιστικό χρονόμετρο με αρχικό χρόνο σκέψης **5 λεπτά** για τον κάθε παίκτη και χωρίς προστιθέμενο χρόνο, όταν περάσουν 20 λεπτά από την έναρξη του γύρου.

**9. ΔΗΛΩΣΗ – ΕΠΙΒΕΒΑΙΩΣΗ ΣΥΜΜΕΤΟΧΩΝ**

Όσοι δικαιούνται συμμετοχή, σύμφωνα με το άρθρο 5 της παρούσας προκήρυξης, θα πρέπει να δηλώσουν, **ως τις 28 Μαρτίου 2025**, τα απαιτούμενα στοιχεία τους. **Απαιτούμενα στοιχεία:** Επώνυμο, Όνομα, Τάξη**,** Σχολείο Φοίτησης,
e-mail και τηλέφωνο επικοινωνίας (κηδεμόνα) στη φόρμα: <https://forms.gle/6ViZLcpuSNdH1Gf16>

Η επιβεβαίωση των συμμετοχών θα γίνει με φυσική παρουσία το αργότερο μέχρι τις 10:45 στο χώρο των αγώνων. Οι μαθητές που δεν έχουν επιβεβαιώσει την παρουσία τους ως τις 10:45, μπορούν να συμμετέχουν στην κλήρωση των επόμενων γύρων.

Παρακαλούμε να συνδεθείτε στην **Κοινότητα Viber** της διοργάνωσης, για να λαμβάνετε άμεσα μηνύματα και ανακοινώσεις από την διοργάνωση. Επίσης θα μπορεί να χρησιμοποιηθεί και για ηλεκτρονική επιβεβαίωση την ημέρα των αγώνων

Ακολουθήστε τον σύνδεσμο για να συνδεθείτε στην κοινότητα: <https://invite.viber.com/?g2=AQAFAA6X1VHJc1J0hJ4kqS%2BjF34%2BX95ms%2Fmyqu26Ru6taiAgBFMqxsnAnw1iCBII>

Τηλέφωνο για πληροφορίες: 2651075485

**10. ΑΡΣΗ ΙΣΟΒΑΘΜΙΑΣ:**

**Για τα ατομικά πρωταθλήματα** θα ισχύσουν κατά σειρά τα ακόλουθα κριτήρια άρσης ισοβαθμίας:

**Για ελβετικό σύστημα**

1. Αποτέλεσμα του τουρνουά των ισοβάθμων (εάν έχουν παίξει όλοι μεταξύ τους) **[11].**
2. Το κριτήριο Μπούχολτζ cut-1 (βαθμοί αντιπάλων εξαιρουμένου του χαμηλότερου) **[37] (0,1,Ν,Υ,0,Ν)**
3. Το κριτήριο Μπούχολτζ (βαθμοί αντιπάλων) **[37] (0,0,Ν,Υ,0,Ν)**
4. Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα). **[52] (0,0,Ν,Υ,0,Ν,Ν)**

**Για κυκλικό σύστημα (roundrobin)**

1. Κατάταξη βαθμών του τουρνουά μεταξύ των ισοβάθμων **[11].**
2. Αριθμός νικών (προηγείται ο σκακιστής-τρια με τις περισσότερες νίκες, οι νίκες άνευ αγώνα προσμετρώνται). **(** **inclusive** **forfeit** **points** **)[68]**
3. Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα **[52] (0,0,Ν,Υ,0,Ν,Ν)**
4. Το σύστημα Κόγια (αριθμός βαθμών εναντίων αντιπάλων με ποσοστό >= 50%) **[45]**

Διευκρινίζεται ότι για τον υπολογισμό του Μπούχολτζ ή του Μπέργκερ θα γίνει εφαρμογή του “virtualopponent”.

**11. ΔΙΑΔΙΚΑΣΙΑ ΕΝΣΤΑΣΕΩΝ – ΘΕΜΑΤΑ ΔΙΑΙΤΗΣΙΑΣ:**

* + 1. Ενστάσεις υποβάλλονται αμέσως μετά τη λήξη της συγκεκριμένης παρτίδας και εκδικάζονται άμεσα από την Επιτροπή Ενστάσεων που θα ορισθεί πριν την έναρξη των αγώνων. Το παράβολο ορίζεται στα 50 Ευρώ και μπορεί να κατατεθεί στον Διευθυντή Αγώνων. Αν η ένσταση γίνει έστω και μερικά δεκτή το παράβολο επιστρέφεται. **Η απόφαση της Επιτροπής Ενστάσεων είναι τελεσίδικη.**
		2. Διευκρινίζεται ότι όλες οι κληρώσεις γίνονται με το εγκεκριμένο από τη FIDE πρόγραμμα κληρώσεων και κατά συνέπεια **δεν γίνονται δεκτές ενστάσεις που αφορούν θέματα κληρώσεων** .
		3. Σε περίπτωση που μαθητής – μαθήτρια ή σχολική ομάδα ηττηθεί 2 φορές χωρίς αγώνα (2 ήττες α.α.), χωρίς σοβαρό λόγο, θα θεωρείται ότι αποχώρησε από τη διοργάνωση.
		4. **Απαγορεύεται η παρουσία εντός του αγωνιστικού χώρου προπονητών, γονέων, παραγόντων σωματείων, συνοδών κλπ.** Ο προαύλιος χώρος του σχολείου καθώς και κατάλληλοι εσωτερικοί χώροι **εκτός του χώρου αγώνων**, θα υποδειχθούν ως χώροι αναμονής των συνοδών, γονέων κηδεμόνων, προπονητών κλπ. **Στην περίπτωση αντικανονικής κίνησης προστίθεται 1 λεπτό στο χρόνο του αντιπάλου, στην 2η αντικανονική κίνηση επιβάλλεται μηδενισμός.**
		5. Συνιστάται να περιορίζεται στο ελάχιστο δυνατό η απομάκρυνση των αγωνιζομένων από τον αγωνιστικό χώρο μετά τη λήξη της παρτίδας τους. Σε κάθε περίπτωση θα γίνεται με ευθύνη των ιδίων ή των συνοδών τους, σε ότι αφορά την έγκαιρη προσέλευσή τους αλλά και την ενημέρωσή τους για αγωνιστικά / τεχνικά θέματα.
		6. Για λόγους επικοινωνίας με τους γονείς, επιτρέπεται η κατοχή κινητών τηλεφώνων από τους μαθητές – μαθήτριες. **Τα κινητά τηλέφωνα θα πρέπει να είναι σε λειτουργία «σίγασης»** **και δεν επιτρέπεται σε καμία περίπτωση η χρήση τους κατά τη διάρκεια της παρτίδας** . Η επιβολή της ποινής μηδενισμού σε περίπτωση «χτυπήματος» κινητού τηλεφώνου είναι στην κρίση του Επικεφαλής Διαιτητή (μπορεί να επιβληθεί αν υπάρχουν αποδείξεις ηλεκτρονικής υποβοήθησης).
		7. Ορίζεται ρητά ότι η ευθύνη της διοργανώτριας αρχής για θέματα ασφάλειας των συμμετεχόντων, πρόσκλησης ζημιών κλπ περιορίζεται μόνο εντός του αγωνιστικού χώρου.
		8. Ο Διευθυντής Αγώνων έχει το δικαίωμα να αποβάλλει συμμετέχοντες που δημιουργούν σοβαρά προβλήματα στη διοργάνωση και που δεν θα τηρούν τους κανόνες συμπεριφοράς και ασφάλειας, καθώς και το υγειονομικό πρωτόκολλο της ΕΣΟ.

**12. ΔΙΑΙΤΗΣΙΑ:**

Οι Διαιτητές θα ορισθούν όπως προβλέπεται.

**13. ΒΡΑΒΕΥΣΕΙΣ:**

* + - Αναμνηστικά διπλώματα θα απονεμηθούν σε όλους τους μαθητές που θα αγωνισθούν. Κύπελλο και μετάλλιο θα πάρει ο 1ος νικητής και μετάλλια ο 2ος και 3ος. Το 1ο κορίτσι θα πάρει κύπελλο και μετάλλιο και μετάλλια το 2ο και 3ο κορίτσι. Εάν ένα κορίτσι καταταγεί στους τρεις πρώτους της γενικής κατάταξης παίρνει όλα τα έπαθλα που του αναλογούν.
		Βραβείο “ευ αγωνίζεσθαι” μπορεί να δοθεί κατά την κρίση της διεύθυνσης των αγώνων.
		- Οι βραβεύσεις θα γίνουν μετά τη λήξη των αγώνων.

**14. ΓΕΝΙΚΑ:** Για κάθε θέμα που δεν προβλέπεται από την παρούσα προκήρυξη ισχύουν οι κανόνες της FIDE και της ΕΣΟ.

 **Ο ΠΡΟΕΔΡΟΣ O ΓΕΝ. ΓΡΑΜΜΑΤΕΑΣ

Κωνσταντίνος Πανακούλιας Τεπελένης Νικόλαoς**